P6_TA(2005)0047

Restriktive foranstaltninger mod visse personer og enheder på baggrund af situationen i Côte d'Ivoire *

Europa-Parlamentets lovgivningsmæssige beslutning om forslag til Rådets forordning om indførelse af visse specifikke restriktive foranstaltninger mod visse personer og enheder på baggrund af situationen i Côte d'Ivoire (KOM(2004)0842 — 15518/2004 — C6-0023/2005 — 2004/0286(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2004)0842) [1],

- der henviser til Rådets holdning (15518/2004),

- der henviser til EF-traktatens artikel 60 og 301,

- der henviser til EF-traktatens artikel 308, der danner grundlag for Rådets høring af Parlamentet (C6-0023/2005),

- der henviser til forretningsordenens artikel 51,

- der henviser til betænkning fra Udvalget om Borgernes Rettigheder og Retlige og Indre Anliggender og udtalelser fra Udviklingsudvalget (A6-0042/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om at høre Parlamentet på ny, hvis det agter i væsentlig grad at ændre forslaget, der er indgivet til høring;

5. anmoder om at indstille behandlingen af Kommissionens forslag som ændret i maksimalt tre måneder, for ikke at vanskeliggøre den sydafrikanske præsident Thabo Mbekis mæglingsbestræbelser i forsøget på at få gang i forhandlingerne mellem de stridende parter;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 3 a (ny)

| (3 a) Den Afrikanske Union har på sit topmøde fornyet den sydafrikanske præsident Thabo Mbekis mandat og anmodet ham om at genstarte iværksættelsen af den fredsaftale, der er underskrevet af konfliktens parter. |

Ændring 2

Betragtning 3 b (ny)

| (3 b) De medlemsstater af EU, der har sæde i FN's Sikkerhedsråd, bør sikre sig, at de grundlæggende rettigheder i fuldt omfang respekteres: i forbindelse med vedtagelse og ændring af foranstaltninger truffet til gennemførelse af FN's Sikkerhedsråds resolution nr. 1572 (2004), og de bør underrette de øvrige medlemsstater og EU's institutioner om foranstaltninger, der ændrer Fællesskabsrettennavnlig under den våbenaflevering, der skal finde sted i henhold til Lina-Marcoussis-aftalen og Accra III-aftalen, som forudsætning for en folkeafstemning om ophævelse af forfatningens artikel 35 og efterfølgende frie præsidentvalg. |

Ændring 3

Betragtning 3 c (ny)

| (3 c) Fællesskabet sikrer, at de foranstaltninger, der er truffet i henhold til De Forenede Nationers Sikkerhedsråds resolution 1572 (2004), koordineres med de procedurer, der aktuelt pågår i medfør af partnerskabsaftalen AVS-EF undertegnet i Cotonou (Benin) den 23. juni 2000, herunder navnlig partnerskabsaftalens artikel 8 og 96. |

Ændring 4

Betragtning 3 d (ny)

| (3 d) De foranstaltninger, der er fastsat i denne forordning, forhindrer ikke, at der vedtages andre foranstaltninger til gennemførelse af Linas-Marcoussis- og Accra III-aftalerne, særlig forpligtelsen til i henhold til bestemmelserne i internationale konventioner til beskyttelse af menneskerettighederne at retsforfølge og dømme personer, der mistænkes for at have begået alvorlige krænkelser af menneskerettighederne og den humanitære folkeret, samt at anklageren ved Den Internationale Straffedomstol indleder en undersøgelse vedrørende situationen i Côte d'Ivoire på grundlag af Côte d'Ivoires myndigheders ad hoc-indbringelse af sagen for Domstolen den 1. oktober 2003 i henhold til Romstatuttens artikel 12, |

Ændring 5

Artikel 2, stk.1

1. Alle pengemidler og økonomiske ressourcer, som ejes eller kontrolleres direkte eller indirekte af de fysiske eller juridiske personer, enheder eller organer, der er opført i bilag I, indefryses. | 1. Alle pengemidler og økonomiske ressourcer, som ejes eller kontrolleres direkte eller indirekte af de fysiske eller juridiske personer, enheder eller organer, der er opført på en liste, som er udarbejdet af Kommissionen i henhold til artikel 10, indefryses. |

Ændring 6

Artikel 7, stk. 3

3. Alle oplysninger, der afgives eller modtages i medfør af denne artikel, må kun anvendes til det formål, til hvilket de blev afgivet eller modtaget. | 3. Alle oplysninger, der afgives eller modtages i medfør af denne artikel, må kun anvendes til det formål, til hvilket de blev afgivet eller modtaget og anvendes udelukkende i det tidsrum, der er nødvendig til at afvikle indefrysningen af pengemidler, og med de nødvendige sikkerheder med hensyn til databeskyttelse. |

Ændring 7

Artikel 9 a (ny)

| Artikel 9 a Fysiske eller juridiske personer, enheder eller organer, hvis pengemidler og økonomiske ressourcer uberettiget er blevet indefrosset, udbetales skadeserstatning i form af en sum, der kvantitativt og kvalitativt svarer til den lidte skade. |

Ændring 8

Artikel 10, indledende sætning

Kommissionen bemyndiges til: | Kommissionen bemyndiges til, efter forudgående høring af Europa-Parlamentet: |

Ændring 9

Artikel 10, litra a

a)at ændre bilag I på grundlag af afgørelser, der træffes af enten De Forenede Nationers Sikkerhedsråd eller af sanktionskomitéen, og | a)på grundlag af afgørelser, der træffes af enten De Forenede Nationers Sikkerhedsråd eller af sanktionskomitéen, at udarbejde og ændre en liste over de fysiske eller juridiske personer, enheder eller organer, hvis pengemidler og økonomiske ressourcer bør indefryses, og at korrigere denne liste, hvis der påvises fejl, og |

Ændring 10

Artikel 10, litra b

b)at ændre bilag II på grundlag af oplysninger fra medlemsstaterne. | b)at ændre bilaget på grundlag af oplysninger fra medlemsstaterne. |

Ændring 11

Artikel 10, stk. 1 a (nyt)

| Kommissionen holder i fortrolighed Europa-Parlamentets Udvalg om Borgernes Rettigheder og Retlige og Indre Anliggender og Udviklingsudvalget forhåndsunderrettet om udarbejdelse og ændring af den i stk. 1, litra a), nævnte liste. |

Ændring 12

Bilag 1

Bilag 1 Liste over fysiske og juridiske personer, organer eller enheder omhandlet i artikel 2 | udgår |

[1] Endnu ikke offentliggjort i EUT.

[2] EFT L 317 af 15.12.2000, s. 3.

--------------------------------------------------